cyanic-selkie/wikianc huggingface dataset:
Den romerske kalender
Rot med skuddår
Siden det i snitt var én dags forskjell mellom et solår (siderisk år) og året etter den romerske kalender, ble forskyvningen tidlig tydelig. For å bøte på dette ble det foretatt løpende beregninger om når ekstra skuddår skulle innføres. Man kunne komme langt inn i Februarius før man visste om neste måned skulle være Martius eller Intercalaris. Dette førte til slutt til et slikt kaos at Julius Cæsar beordret en ny kalender. Det ble den julianske kalender som tok over for den romerske kalender i år 46 f.Kr.
Dagene
Romerne nummererte ikke dagene løpende innen en måned slik vi er vant til, men navnga hver enkelt dag på en intrikat måte. De hadde tre spesielle dager, Kalendae, Nonae og Idus. Den første dagen i hver måned ble kalt Kalendae. I noen måneder ble den 5. dagen kalt Nonae, mens den falt på den 7. i måneder med 31 dager. Tilsvarende falt Idus på den 13. eller 15. De andre dagene ble navngitt ved at en tellet ned til den neste av disse tre spesielle dagene, der Dag I var dagen selv. I Ianuarius (januar) faller Nonae på den 5. Den 2. januar ble da kalt Dag IV før Nonae i januar («ante diem IV Nonas Ianvarii»). I tillegg hadde romerne dagen Pridie. Dette var dagen før de spesielle dagene Kalendae, Nonae og Idus. Slik ble 4. januar kalt Pridie Nonae i januar i stedet for Dag II før Nonae i januar.
Fasti
Fasti var en høytidskalender i romerriket. Opprinnelig betød ordet dager det kunne holdes rettergang (og lignende sivile gjøremål), og det motsatte var dies nefasti (eller feriae) – festdager, men ordet fikk etterhvert en utvidet betydning av kalender eller fortegnelse over dager. Forfatteren Ovids dikt Fasti er en poetisk-didaktisk framstilling av festdagene.
Ebony and Ivory
«Ebony And Ivory» er en sang skrevet av Paul McCartney. Sangen er i dag en av Pauls mest kjente sanger etter hans dager med The Beatles. Den ble en verdenshit og en nummer 1-hit både i England og USA.
Sangen er hentet fra McCartneys suksessfulle 1982-album Tug of War og er en duett med Stevie Wonder. Tidligere Beatles-produsent George Martin produserte selve albumet, i tillegg til selve sangen.
Ungdoms-VM i håndball for kvinner 2014
Ungdoms-VM i håndball for kvinner 2014 ble arrangert i FYR Makedonia i 2014.
Antikvariat
Antikvariat eller en antikvarbokhandel er en gren av bokhandelen som driver med kjøp og salg av gamle og sjeldne bøker, av gamle kunstblader, manuskripter, autografer, hele biblioteker og brukte bøker, hvis verdi retter seg etter utgavenes sjeldenhet, etter den tilstand bøkene er i og tidvis også etter innbindingens art.
I våre dager taler man også om «kunst-antikvariater». Antikvariater kan også selge kart, dekorative trykk, kort og lignende. I tillegg har også musikkplater og tegneserier fått sine egne samlere.
Utover salg via nettet anvender antikvarbokhandlere også den mer tradisjonelle salgsmetode som å trykke bokkataloger, selv om den mest brukes til å presentere spesielle samlinger, lik mange samlinger selges på bokauksjoner.
Les bouquinistes er en helt spesiell type antikvarbokhandlere som i Paris finnes langs kaien ved elva Seine og som har utstilt sine bokkasser for spaserende publikum og hvor man stundom kan finne sjeldne og interessante ting.
Sven von der Lippe
Sven Winther von der Lippe (født 3. april 1979 i Bø, Telemark) er en norsk strongman, styrkeløfter og amerikansk fotballspiller. Han er bosatt i Kristiansand, er gift og har to barn. Han er sønn av professor i idrettssosiologi Gerd von der Lippe og Stein Winther.
Von der Lippe startet å konkurrere i styrkeløft for Kristiansand Atletklubb rundt 2004, sammen med Nils Kjetil Sande. De konkurrerte begge på hobbybasis, og von der Lippe vant blant annet bronsemedalje i regionsmesterskapet i styrkeløft 2004 i klasse -100 kg. Under et styrkeløftstevne i Kristiansand 13. november 2004 ble han dopingtestet, og testen viste seg å være positiv for det forbudte stoffet efedrin. Selv om stoffet ikke er prestasjonsfremmende i styrkeidrett, ble han i april 2005 utestengt i to år av domsutvalget i Norges Idrettsforbund.
Etter noen års pause fra styrkeidrett, startet von der Lippe rundt 2008 å konkurrere i strongman og styrkeløft parallelt, med hovedfokus på strongman. Blant annet deltok han i perioden 2008-2010 tre ganger i Norges sterkeste mann -105 kg. Han kom på fjerdeplass i 2008, og tok bronsemedaljer i 2009 og 2010. I 2011 deltok han i Norges sterkeste mann åpen klasse, og kom på 8.-plass. På styrkeløftfronten tok han sølvmedalje i regionsmesteskapet 2010 i klasse -110 kg, før han senere samme år kom på 5.-plass i NM i benkpress i samme klasse. I 2011 ble han regionsmester i styrkeløft i klasse -120 kg.
I starten av 2010 startet von der Lippe med amerikansk fotball i den lokale klubben Kristiansand Gladiators, parallelt med strongman- og styrkeløftsatsningen. Etter å ha imponert stort som forsvarsspiller, fikk han innpass på det norske landslaget i amerikansk fotball.
Arcadio María Larraona
Arcadio Maria Larraona (født 12. november 1887 i Oteiza de la Solana ved Pamplona i Spania, død 7. mai 1973 i Roma) var en av den katolske kirkes kardinaler. Han var storpønitentiar 1961–1962 og prefekt for Kongregasjonen for ritene 1962–1968.
Han ble kreert til kardinal i 1959 av pave Johannes XXIII, med Santi Biaggio e Carlo ai Catinari som titteldiakonia.
Han deltok i konklavet 1963 som valgte pave Paul VI.
Episkopalgenealogi
Hans episkopalgenealogi er:
Skogsøte
Skogsøte (Gentiana asclepiadea) er en flerårig urt i søterotfamilien.
Ziusudra
Ziusudra var en legendarisk skikkelse fra sumerisk mytologi. Ziusudra har flere likhetstrekk med Utnapisjti som nevnes i Gilgamesjeposet, og en lignende overlever finnes også i eposet Atrahasis. Navnet Ziusudra betyr «han fant liv» på sumerisk, og navnet Utnapisjti kan bety det samme på akkadisk.
Ziusudra var konge i Shuruppak, og den siste kongen før den store flommen. På samme måte som Bibelens Noah overlevde han flommen og sies å ha bosatt seg på Dilmun, som er identifisert med dagens Bahrain.
Ytre konkyliepiercing
Ytre konkyliepiercing er en ørepiercing plassert i gjennom midten av øremuslingen, i øreskjellet (det flate området i toppen av øret). Den blir sett på som noe uvanlig.
En nært beslektet piercing er indre konkyliepiercing.
Risiko
Denne piercingen reduserer lyden som føres inn i øret. Desto større hull, desto mer redusert blir lyden. Det er også viktig at piercinghullet ikke er for lite, dette kan skape irritasjoner. Størrelse 16 er den beste størrelsen.
Smykket
Piercingsmykket man kan bruke her er en krummet barbell, labretknott eller en stor ballukkingsring
Mongolias riksvåpen
Mongolias riksvåpen (mongolsk Монгол улсын төрийн сүлд, Mongol ulsyn töriin süld) fikk sin nåværende utforming samtidig med ny grunnlov i 1992. Våpenet er et sirkulært blått emblem. Den ytre rammen har et mønster av sammenflettede kors (tumen nasan) som symboliserer bestandighet med utspring i en fot formet som en hvit lotus. Sentralmotivet er en stilisert vindhest med sojombo-symbolet. Øverst buddhismens tre juveler: Buddha, Dharma og Sangha (chandmani). Nederst et mønster av grønne åser og livshjulet Bhavacakra. Et seremonielt skjerf (khata) er viklet inn i livshjulet.
Historisk utvikling
Fra 1924 til 1939 var riksvåpenet en avbildning av sojombo. I 1939, etter seieren i Slaget om Khalkhin Gol, ble det lagt til blader av lotusrot.
Siden 1940 har Folkerepublikken Mongolia hatt et riksvåpen med samme fasong som det nåværende, men med annen symbolikk. I stedet for vindhesten var det en rytter på en vanlig hest, en soloppgang, sosialistiske symboler som rød stjerne. Et tannhjul symboliserer industrialisering, kornbånd langs kanten symboliserer jordbruk. Båndet nederst har hatt en innskrift med landets navn, først med tradisjonelle mongolske bokstaver, deretter fra 1941 med kyrilliske bokstaver БНМАУ en forkortelse for Folkerepublikken Mongolia (mongolsk Бүгд Найрамдах Монгол Ард Улс),
Britiske imperie- og samveldeleker 1962
De britiske imperie- og samveldeleker 1962 (British Empire and Commonwealth Games) var de sjuende lekene som senere (fra 1978) ble til Samveldelekene (Commonwealth Games). De fire første lekene het de britiske imperielekene (British Empire Games) de neste fire (1954–1966) het (British Empire and Commonwealth Games). Lekene i 1962 ble arrangert i Perth i Western Australia i Australia i perioden 22. november til 1. desember 1962. Det var 863 utøvere fra 35 nasjoner som deltok i ti sporter. England ble beste nasjon med 29 gullmedaljer foran Australia med tjuesju.
Mongolias riksvåpen
Historisk utvikling
Før 1961 hadde rytteren en lang lassostav (urga), og hodene på fire typiske husdyr var vist på sidene.
Britiske imperie- og samveldeleker 1962
Deltakende nasjoner
Det var 35 nasjoner/land/lag som deltok i lekene i 1962
Viamdemningen
Viamdemningen, også kjent under navnet Bariousse, er en demning med vannkraftverk i Frankrike. Den er anlagt i elva Vézère som er ei nordlig (høyre) vielv til midtløpet av vasdraget Dordogne. Demningen er en betong buedam som leverer kraft til eget vannkraftverk via en rørgate. Reservoaret som skapes er ganske stort, 1,83 km² areal (183 hektar).
Anlegget ligger i kommunen Viam, vest i departementet Corrèze,, helt øst i Limousin-regionen.
Elva Vézère har i alt 5 kraftanlegg som vesentlig av Electricite de France (EDF). De viktigste anleggene, regnet ovenfra, er:
Det er i alt utbygd noen hundre MW produksjonskapasitet.
Paris gasskraftverk
Paris gasskraftverk er et varmekraftverk i USA. Det ligger i Lamar County i Texas. Det har en installert produksjonskapasitet på 250 MW, fordelt på 2+1 gassturbiner med kogenerasjon. Operatør er energiselskapet Direct Energy. Utstyret er vesentlig levert av General Electric og Deltak.
Kraftverket ble utbygd omkring årene 1985–1989. Brenselkilden er naturgass.
1. divisjon fotball for menn 1983
1. divisjon 1983 startet 24. april og sluttet 9. oktober.
Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 2. divisjon. Det ble gitt to poeng for seier og ett poeng for uavgjort.
Heterogent nettverk
Et heterogent nettverk er et datanett som forbinder datanett og annet utstyr med forskjellige operativsystemer og/eller protokoller. Eksempelvis er lokalnett som forbinder datamaskiner med Windows, Linux og Macintosh heterogene nettverk. Et trådløst nettverk som sørger for en tjeneste gjennom et trådløst lokalt datanett og som kan opprettholde tjenesten når det svitsjes til et mobilnett, blir kalt et trådløst heterogent nettverk.
Frederick Holmes
Frederick William Holmes (født 9. august 1886, død 9. november 1944) var en britisk sportsutøver som deltok under OL 1920 i Antwerpen.
Holmes ble olympisk mester i tautrekking under OL 1920 i Antwerpen. Han var med på det britiske laget som representerte City of London Police. Det var fem lag som gjorde opp om den olympiske tittelen i tautrekking i 1920. Det var siste gang den var med som olympisk sport. Storbritannia beseiret USA i kvartfinale, Belgia i semifinale og Nederland i finalen.
Nikolaj Karpenko
Nikolaj Karpenko (russisk: Николай Карпенко; født 10. august 1981 i Almaty) er en kasakhstansk skihopper.
Han debuterte i verdenscupen i skihopping 8. januar 2005, og hans beste individuelle verdenscup-plassering er en 19.-plass i stor bakke fra 2007.
Karpenko deltok i Vinter-OL 2006 og 2010.
Nikolajs beste sammenlagtplassering i verdenscupen er en 58.-plass. Det ble han i sesongen 2007/2008.
Garbage in, garbage out
Garbage in, garbage out er et databehandlingsuttrykk som forkortes til akronymet GIGO og betyr oversatt til norsk «søppel inn, søppel ut». Det kalles også «computerloven» eller «SISU-prinsippet» (Søppel Inn, Søppel Ut). Uttrykket henviser det fenomen i informatikken eller i informasjons- og kommunikasjonsteknologien at datamaskiner fordi de bare bruker logiske prosesser vil behandle alle slags data som puttes inn, også feilaktige eller irrelevante data (på norsk søppel inn, engelsk garbage in), og datamaskinen vil da levere uønskede og ofte uventede resultater (norsk søppel ut, engelsk garbage out).
Historie
Uttrykket var mest populært i databehandlingens tidlige dager, men er like gyldig i dag når kraftige datamaskiner kan produsere store mengder feilaktig informasjon på kort tid. Termen ble første gang brukt 1. april 1963 i en syndikert avisartikkel om de første stadiene i bruk av databehandling hos US Internal Revenue Service. Uttrykket ble kjent fordi George Fuechsel brukte det som en opplæringsmantra. George Fuechsel var tekniker/instruktør for IBM 305 RAMAC i New York. Det ble i programmeringens begynnelse krevd av programmererne at de testet praktisk talt hvert steg i programmet og de ble advart om at de kunne ikke forvente at programmet gjorde «de rette tingene» når dataene som ble lagt inn inneholdt feil.
Uttrykket kan ha kommet fra regnskapsuttrykkene FIFO and LIFO accounting, og programmeringsuttrykkene last-in, first-out (LIFO), first-in, first-out (FIFO).
Bruk
Uttrykket brukes om databehandling hvor inngående data ikke er relevante og/eller riktige. Dette fører til at resultatet heller ikke er verken riktig eller relevant.
Martxelo Otamendi
Martxelo Otamendi (født 9. september 1957 i Tolosa, Gipuzkoa, Spania) er en spansk journalist av baskisk bakgrunn. Han var redaktør for dagsavisen Egunkaria fra 1993 til den ble stengt i 2003. Han er nåværende redaktør for dagsavisen Berria.
Biografi
Otamendi begynte sin journalistiske karriere i avisen Egin i 1984. Fra 1987 jobbet han i den baskiske tv-kanalen Euskal Telebista (ETB). Fra juni 1993 drev Otamendi dagsavisen Egunkaria, som han forble redaktør for i ti år fram til avisen ble stengt i 2003.
Stenging av Egunkaria
20. februar 2003 raidet Guardia Civil avisens kontorer, beslagla dokumenter og datamaskiner, og frosset avisens konti. Aksjonen ble utført på ordre av dommeren Juan del Olmo i Audiencia Nacional. I tillegg ble ti individer som var eller hadde vært ansatt i avisen arrestert.
I desember 2004 ble Otamendi sammen med Iñaki Uria, Joan Mari Torrealdai, Txema Auzmendi, Xabier Alegria, Pello Zubira og Xabier Oleaga arrestert anklaget for å ha dannet en ‘ulovlig forening’, og for ‘medlemskap i eller samarbeid med ETA’. Samtlige ble senere frikjent for alle anklager og løslatt. Avisen måtte likevel legges ned da dens eiendom ble tvangssolgt av rettsoppnevnte administratorer. Avisen ble altså tvunget til å legge ned lenge før sakens rettslige utfall var klart. En liknende sak rammet den venstreorienterte avisen Egin, hvis etterkommer Gara stadig eksisterer.
Anklager om tortur
Fem av de ti arresterte i februar 2003 hevdet seg utsatt for tortur mens de ble holdt incommunicado av Guardia Civil. Blant annet hevdet de seg utsatt for kvelning med plastpose over hodet og slag mot genitaliene. Torturanklagene skapte politisk skandale, men ble ikke tatt alvorlig av påtalemyndighetene.
Anklagene om tortur førte til at det spanske innenriksdepartementet saksøkte Otamendi og hans medtiltalte for falsk forklaring i mars 2003. Innenriksminister Angel Acebes hevdet at anklager om tortur var standard praksis for fengslede ETA-medlemmer. Saken ble droppet i desember 2003.
Otamendi anket tortursaken til den spanske grunnlovsdomstolen, som avviste den. Deretter tok han saken til Den europeiske menneskerettsdomstol i Strasbourg i 2008. I oktober 2012 dømte domstolen den spanske stat til å betale 24.000 euro til Otamendi for å ikke ha etterforsket anklagene om tortur, 20.000 euro i kompensasjon, samt saksomkostninger for 4000 euro. Domstolen slo fast at Spania ikke hadde gjennomført en tilstrekkelig etterforskning av anklagene om tortur av Egunkarias ansatte.
Disanthus
Disanthus er ei slekt i trollhasselfamilien. Den har en isolert posisjon og plasseres som eneste slekt i underfamilien Disanthoideae.
Artene er busker med femtallige, tvekjønnede blomster. Hvert rom i kapslene inneholder flere frø. Blomsterstanden består ofte bare av to blomster som sitter tett; Disanthus betyr «dobbel blomst». Kronbladene er mørkerøde, båndformede og tilspissede. Det er ingen sterile pollenbærere, staminodier. Eldre plantedeler er snaue.
Tidligere omfattet slekta bare én nålevende art, Disanthus cercidifolius fra Kina og Japan med håndnervede blad som felles om høsten. Disanthus ovatifolius med eviggrønne, fjærnervede blad ble beskrevet fra Vietnam i 2017. Allerede fra 2006 hadde den sistnevnte blitt innført til Europa som hageplante under det ugyldige navnet Uocodendron whartonii.
Quail Run gasskraftverk
Quail Run gasskraftverk er et varmekraftverk nær Odessa i Texas i det sørlige USA. Anlegget har en installert produksjonskapasitet på 550 MW, med 2 enheter à 275 MW hver, med 2+1 gassturbiner med kogenerasjon. Operatør var tidligere energiselskapet Navasota Energy Partners, men det er nå overtatt av Constellation Energy Group. Utstyret er vesentlig levert av General Electric og PB Power.
Kraftverket ble utbygd omkring årene 2000–2007. Brenselkilden er naturgass.
Brannen i Hegdehaugsveien 32
Brannen i Hegdehaugsveien 32 i november 1938 kostet 29 mennesker livet, og regnes av Oslo Brannvesen som en av de verste brannene i Oslo.
Natt til søndag 6. november mellom klokken 02.00 og 02.30 startet en eksplosjonsartet brann i fotoatelieret etter fotograf Karl Anderson som holdt til i forretningsgården Hegdehaugsveien 32. I fotoatelieret i loftsetasjen var det satt i stand til en festlig sammenkomst og atelieret var pyntet med brannfarlige dekorasjoner.
Det ble antatt at brannen oppstod som følge av det ble fotografert med magnesiumblitz, som igjen satte fyr på de lett antennelige dekorasjonene.
Carl Palmer
Carl Fredrick Kendall Palmer (født 20. mars 1950 i Birmingham, England) er en engelsk trommeslager og perkusjonist. Han er ofte kreditert som en av de mest respekterte og innflytelsesrike britiske trommeslagerne. Han er bror til Steven Palmer, kjent bl.a. fra Steppenwolf.
Etter hans avgang fra The Crazy World of Arthur Brown grunnla Palmer Atomic Rooster sammen med Vincent Crane. Palmer spilte bare på ett album med dette bandet før han gikk til Emerson, Lake & Palmer i 1970. Han var i bandet til bruddet i 1978. Han dannet et mindre kjent band kalt P.M., som imidlertid bare ga ut et album, før han dannet Asia sammen med tidligere medlemmer av Yes, King Crimson, og The Buggles.
Palmer var i 1992 med på en gjenforening med ELP, og som deretter laget albumene Black Moon (1992), In the Hot Seat (1994), bokssettet The Return of the Manticore (1993) og flere DVD-er samt gjennomførte en påfølgende turné. Etter ELPs endelige brudd i 1998 turnerte Carl Palmer i varierende grad med sitt Carl Palmer Band. I tillegg til disse turnéene har han gitt ut fire nye album – 1:PM (1998), Do Ya Wanna Play, Carl? (2001), Working Live, Vol. 1, Working Live, Vol. 2 (2004).
Han reiser også fortsatt jevnlig rundt med sin Carl Palmer Drum Clinic, hvor han demonstrerer og gir instruksjon om spill på trommer. Hans 2½ tonn tunge trommesett i rustfritt stål ble tidligere kjøpt av Ringo Starr, men er nå donert til Rock and Roll Hall of Fame i Cleveland, USA.
Kurt Lisø
Kurt Lisø (født 29. september 1970) er en norsk trommeslager. Han er oppvokst i Mosjøen i Nordland fylke.
Bakgrunn
Lisø gikk 3 år på musikklinjen ved Mosjøen videregående skole (1986-1989) og ett år på Toneheim Folkehøgskole (1990-1991) før han gikk videre til Musikkonservatoriet/Universitetet i Agder (1992-1997, 2004-06/09). Han har mastergrad i utøvende rytmisk musikk.
Han har jobbet som pedagog i ulike sammenhenger blant annet ved VGS, høgskole, universitet og kulturskole. Som utøvede musiker er Lisø fast medlem i bandet Leif & Kompisane og er tidligere medlem av bandet Elle Melle. Han har samarbeidet med en rekke lokale og nasjonale artister som Stavanger Symfoniorkester, Trine Rein, The Monroes, Morten Abel, Jan Werner Danielsen, Tor Endresen, Stavangerkameratene, Elisabeth Andreassen, Elle Melle, Leif & Kompisane, Torhild Sivertsen, Rein Alexander, Lisa Stokke, Britt-Synnøve Johansen, Hanne Sørvaag, Øivind Elgenes, Venke Knutson, The Norwegian Fords og Nils Mathisen både på turne og i studio og har medvirket på en rekke innspillinger.
Lisø jobber til daglig som rådgiver/produsent for Den kulturelle skolesekken i Rogaland/Kulturtanken (tidligere Rikskonsertene).
Norges Wrestlingforbund
Norges Wrestlingforbund (NWF) er Norges første wrestlingforbund. Forbundets mål er å fremme interessen for wrestling i Norge og representere norsk wrestling internasjonalt. NWF er tilknyttet Union of European Wrestling Alliances (UEWA) og har talentutveksling med andre forbund som tilhører denne organisasjonen.
Norges Wrestlingforbund arrangerer show hovedsakelig i Oslo, men har også arrangert show i Bergen, Trondheim, Hamar og Nord-Norge. Det første norske wrestlingshowet ble avholdt 18. oktober 2001.
NWF driver den eneste wrestlingskolen i Norge; den ble startet opp av Erik Isaksen i 1999. Norges Wrestlingforbund teller idag over 50 medlemmer med ca. 20 aktive kvinnelige og mannlige utøvere. Mange av dem har konkurrert utenlands, deriblant Erik Isaksen, Daniel Sebastian, Bjørn Sem, Miss Mina, Aron Frost, Victor Dale og Garm Støylen.
Norges Wrestlingforbund deler ut to offisielle titler; individuell norgesmester og norgesmestre i lagwrestling (Tag team). NWF er underlagt UEWA, og følgelig kan wrestlere fra NWF konkurrere om europamestertitler. Erik Isaksen ble kåret til europeisk mester i tungvekt i november 2015, og T-Jay ble europeisk cruiserweight-mester i august 2017.
NWF Norgesmester
Norgesmestre i wrestling i kronologisk rekkfølge:
Blanche av Lancaster
Blanche av Lancaster (født 25. mars 1345, død 12. september 1369) var en engelsk adelskvinne.
Norges Wrestlingforbund
NWF Tag-team Norgesmestere
I 2008 ble det ikke avholdt tag-team turnering, siden tidligere mester Isak Rain (Isak Bjerknes) omkom i en bilulykke i oktober 2007. Året etterpå lanserte NWF et minnetrofé til ære for Isak Bjerknes.
Blanche av Lancaster
Hun var datter av Henry av Grosmont, 1. hertug av Lancaster og hans hustru Isabel de Beaumont. Både hun og hennes eldre søster Matilda eller Maud, grevinne av Leicester ble født på Bolingbroke Castle i Lindsey.
Den 19. mai 1359 giftet hun seg med John av Gaunt, en sønn av den regjerende monarken Edvard III og hans dronning Philippa av Hainault. Da hennes far døde uten mannlige arvinger i 1361 døde tittelen hertug av Lancaster ut med ham, men på grunn av ekteskapet med Blanche ble tittelen gjenopprettet for John av Gaunt. Han fikk titlene jarl av Lancaster, jarl av Derby, jarl av Lincoln og jarl av Leicester da Matilda/Maud døde i 1362, og hertugdømmet Lancaster ble gjenopprettet for ham noe senere.
Norges Wrestlingforbund
NWF Tag-team Norgesmestere
I forkant av NM i tagwrestling er det tradisjon at tag-teamtitlene fristilles fra de regjerende mesterne, og gis til de som måtte gå seirende ut av finalen.
Norgesmestere i tag-team wrestling i kronologisk rekkefølge:
Blanche av Lancaster
Da byllepest rammet England for tredje gang i 1369 - en av etterdønningene av svartedauden - var Blanche ett av ofrene. Hennes mann var til sjøs da hun døde. Han holdt årlige minnemarkeringer for hennes død resten av livet. Til en av disse fikk han den unge og fortsatt nokså ukjente poeten Geoffrey Chaucer til å skrive det som senere ble kjent som Hertuginneboken. Selv om Chaucers intensjoner ikke er beskrevet av ham selv, mener mange at han med verket ønsket å vise John at hans sorg over Blanche hadde gått for langt, og at han måtte komme videre i livet.
I 1374 bestilte John bårestatuer av seg selv og Blanche i alabaster. Han ble stedt til hvile ved siden av henne i St. Pauls katedral i London i 1399.
Barn
Blanche og John fikk seks barn:
Narciso Jubany Arnau
Narciso Jubany Arnau eller katalansk Narcís Jubany Arnau (født 12. august 1913 i Santa Coloma de Farnés ved Girona i Spania, død 26. desember 1996 i Barcelona) var en av Den katolske kirkes kardinaler. Han var erkebiskop av Barcelona 1971–1990.
Han ble kreert til kardinal i 1973 av pave Paul VI.
Han deltok i konklavet august 1978, som valgte pave Johannes Paul I, og konklavet oktober 1978, som valgte pave Johannes Paul II.
Episkopalgenealogi
Hans episkopalgenealogi er:
Joachim Wanke
Joachim Wanke (født 4. mai 1941) er katolsk biskop emeritus av Erfurt.
Bakgrunn
Joachim Wanke ble født som sønn av en embetsmann som døde i 1944. Etter å ha blitt fordrevet fra Schlesien, bosatte familien seg i Ilmenau i Thüringen. I 1960 bestod han sin Abitur der og begynte studiene ved seminaret i Erfurt.
Prest
an ble presteviet 26. juni 1966. Som ny prest ble han først kapellan i Dingelstädt im Eichsfeld, men returnerte til Erfurt i 1969 for å ta doktorgrad og habilitere seg. Han var assistent og prefekt ved seminaret i Erfurt. I 1980 ble han utnevnt til professor i nytestamentlig eksegese ved seminaret i Erfurt.
Biskop
Den 2. oktober 1980 utnevnte pave Johannes Paul II Joachim Wanke til koadjutorbiskop av det apostoliske administratur Erfurt-Meiningen og til titulærbiskop av Castellum in Mauretania. Han ble ordinert til biskop den 26. november 1980 av biskopen av Berlin, Joachim Meisner. Medkonsekratorer var biskop Bernhard Huhn (Görlitz) og biskop Georg Weinhold (Meissen).
Han overtok embedet som apostolisk administrator for Erfurt-Meiningen den 17. januar 1981 etter Hugo Aufderbecks død.
Pave Benedikt XVI aksepterte hans fratreden av helsemessige årsaker 1. oktober 2012.
Episkopalgenealogi
Hans episkopalgenealogi er:
Vamdrup kommune
Vamdrup kommune er en tidligere kommune i Vejle amt i Danmark. Kommunen ble dannet ved kommunalreformen i 1970, men ble innlemmet i nye Kolding kommune i Region Syddanmark ved kommune- og regionreformen 2005-07.
Liste over borgermestre i Vamdrup kommune 1970–2006:
Liste over kulturminner i Nesseby
Liste over kulturminner i Nesseby er en oversikt over fredede og/eller bevaringsverdige bygninger og elementer i Nesseby. Data er hentet fra Riksantikvarens liste over kulturminner.
Wu De
Wu De (kinesisk: 吴德; pinyin: Wú Dé, Wade-Giles: Wu Teh, født i 1913 i Fengrun i provinsen Hebei i Kina, død 29. november 1995) var en kommunistisk politiker i Folkerepublikken Kina.
Ved den 9. nasjonalkongress for det kinesiske kommunistparti i 1969 ble han utnevnt til Sentralkomiteen for det kinesiske kommunistparti. Etter at Xie Fuzhi døde i 1972 ble han formann for Beijings revolusjonsråd og sekretær for Beijing partikomite. I 1973 ble han medlem av Politbyrået for det kinesiske kommunistparti.
Wus autoritet ble befestet under hans kamp mot Lin Biao og særlig mot Deng Xiaoping. I 1975 ble han viseformann for Den nasjonale folkekongressens stående komite.
Med Deng Xiaopings tilbakekomst til makten og «firerbandens» fall vendte lykken seg for Wu. I 1978 mistet han alle sine verv i Beijing og i Folkekongressen. I 1980 ble han utrensket fra det politiske system sammen med Chen Xilian og andre maoister, omtalt som «den lille firerbanden», og fremstod aldri igjen på den politiske arena.
Treignac-demningen
Elva Vézère har i alt 5 kraftanlegg som vesentlig av Electricite de France (EDF). De viktigste anleggene, regnet ovenfra, er:
Det er i alt utbygd noen hundre MW produksjonskapasitet.
Doris Bures
Doris Bures (født 3. august 1962 i Wien) er en østerriksk politiker. Hun var president i Nasjonalrådet 2014 – 2017.
Iurubanga
Iurubanga er en slekt av biller som tilhører den store underfamilien Lamiinae i familien trebukker (Cerambycidae).
Utseende
En nokså liten, gråbrun trebukk. Antennene er brungule, omtrent så lange som kroppen, det fjerde leddet med en tett kost av lange, svarte, oppstående hår. Pronotum er avrundet firkantet, med en liten tann midt på hver side. Dekkvingene er jevnbrede, med lysgrå flekker. Beina er lyst brunlige.
Utbredelse
Slekten finnes i det sørøstlige Brasil.
Rize
Rize er en by med 147 317 innbyggere (2017) i den tyrkiske provinsen Rize. Den ligger nord for İkizdere, nordøst for Kalkandere, nordvest for Hemşin, sørøst for Svartehavet, sørvest for Çayeli og øst for Derepazarı.
Thomas Stanghelle
Oppvekst
Stanghelle gikk videregående skole ved Kristelig Gymnasium i Oslo. Han ble utdannet ved Musikkonservatoriet i Trondheim og Kristiansand.
Han hadde sentrale roller i flere musikaler i Oslo, som Oliver!, Bugsy Malone, Sound of Music og Gummi-Tarzan, samt i flere operaoppsettinger, som Carmen og Maskeballet.
Operamusikk
Nye visninger av «Some Sunny Night» var planlagt i Beijing og Wuhan i Kina i begynnelsen av november 2010, med Alexander Rybak i rollen som Ketil Moe, og med Stanghelle selv som Mark Wang. Kineserne avlyste imidlertid arrangementet som en reaksjon på fredspristildelingen 2010 til Liu Xiaobo.
Stanghelle arbeidet også med verdens første Trekkspillopera sammen med Lindesnes trekkspillklubb, og opptrådte sammen med dem blant annet i NRKs program Nytt på nytt i forbindelse med TV-aksjonen 2008.
Thomas Stanghelle har også komponert og skrevet teksten til musikalen Mathilde fra Ramsøya, som ble spilt på Agder Teater i april 2010. Musikalen er bygd på livshistorien til hans mormor Mathilde Marker (1918-2014), som selv debuterte på teaterscenen som 92-åring. Thomas Stanghelle var en av hovedrolleinnehaverne i filmen Mathildes store drøm, laget av Fabel & Fakta, som hadde premiere 25. januar 2012.
Utgivelser og konserter
Han har deltatt i ni CD-utgivelser og holdt en rekke konserter, blant annet sammen med Stephen Ackles, Hanne Krogh, Morten Harket, Arve Tellefsen, Alexander Rybak og Jørn Hoel, blant annet opptrådte han i 2009 sammen med Alexander Rybak i hans konsert i Den norske opera i Bjørvika.
Har har også laget film-musikken til en 18 episoders TV-serie på CCTV9 i Kina («Hold up the blue sky of life»), med samme tema som i operamusikalen «Some Sunny Night». Gjennomgangsmelodien «Angel of Life» lå også 10 uker på Norsktoppen i NRK. Thomas Stanghelle skrev og komponerte musikal-messen "Himmelengsel" som ble urframført i 2018 (Setesdølen 27/11-2018).
Tom Spurgeon
Tom Spurgeon (født 16. desember 1968, død 13. november 2019) var en amerikansk skribent, kjent for sitt arbeid for The Comics Journal og bloggen sin, «The Comics Reporter». Han skrev hovedsakelig om tegneserier.
Karriere
Han var redaktør for The Comics Journal mellom 1994 og 1999. Etter det skrev han tegneseriestripen Wildwood sammen med barndomsvennen Dan Wright. Denne stripen endte etter hvert opp i over 80 aviser. Sammen med Jordan Raphael var han medforfatter til biografien Stan Lee and the Rise and Fall of the American Comic Book, som ble gitt ut i 2003. Bloggen hans ble startet opp i 2004.
Derepazarı
Derepazarı er en by med 6 982 innbyggere (2017) i den tyrkiske provinsen Rize. Den ligger nord for Kalkandere, sør for Svartehavet, øst for İyidere og vest for Rize.
Jacob Wilhelm Nordan
Jacob Wilhelm Nordan (født 23. februar 1824 i København, død 11. april 1892 i Christiania) var en danskfødt arkitekt som praktiserte i Norge. Han kom tidlig til Christiania og gikk i murerlære fra midten av 1840-årene. Han ble utdannet til arkitekt i 1849 ved Den kongelige tegneskole i Christiania, med lærere som Johannes Flintoe, Christian Heinrich Grosch og Johan Henrik Nebelong.
Han arbeidet deretter som bygningsleder for oppføringen av Oscarshall i årene 1849–1852, tegnet av Nebelong. Deretter var han elev ved Kunstakademiet i København i årene 1852–1855.
I 1856 etablerte han arkitektkontor i Christiania, mens han også underviste ved Den kongelige tegneskole. Etter bybrannen i 1858 tegnet han en rekke bygårder.
Viktige bygninger
(Kirkebygg har egen overskrift og er ikke tatt med her.)
Sweetwater gasskraftverk
Sweetwater gasskraftverk er et varmekraftverk i Texas i det sørlige USA. Anlegget har en installert produksjonskapasitet på 245 MW, fordelt på 2+1 gassturbiner med kogenerasjon. Operatør er energiselskapet TXU Power. Utstyret er vesentlig levert av General Electric og Ebasco.
Kraftverket ble utbygd omkring årene 1985–1989. Brenselkilden er naturgass.
Ferdinand the Bull (sang)
«Ferdinand the Bull» er en amerikansk filmsang, skrevet av Larry Morey og Albert Hay Malotte. Den ble fremført i Walt Disneys Academy Award-vinnende animerte kortfilm, Oksen Ferdinand (Ferdinand the Bull), fra 1938.
Norsk versjon
Torgeir Audunson har skrevet en norsk tekst.
George Walter Canning
George Walter Canning (født 23. august 1889, død ukjent) var en britisk sportsutøver som deltok under OL 1920 i Antwerpen.
Canning ble olympisk mester i tautrekking under OL 1920 i Antwerpen. Han var med på det britiske laget som representerte City of London Police. Det var fem lag som gjorde opp om den olympiske tittelen i tautrekking i 1920. Det var siste gang den var med som olympisk sport. Storbritannia beseiret USA i kvartfinale, Belgia i semifinale og Nederland i finalen.
Stefan Klein
Stefan Klein (født 1965) er en tysk biofysiker, journalist, forfatter og filosof. Han har utgitt flere bøker og regnes som en av de fremste naturvitenskapelige sakprosaforfatterne i Europa og har utgitt flere bøker.
Klein tok doktorgraden i biofysikk ved universitetet i München.
Han var redaktør for forskningstoffet i det tyske magasinet Der Spiegel fra 1996 til 1999. Han har utgitt flere bøker, der den mest kjente er Lykkeformelen (2002), som kom på norsk i 2005. Hans bøker har blitt oversatt til 27 språk.
I 1998 mottok han Georg von Holzbrinck-prisen for sin vitenskapelige journalistikk.
Northrop Grumman B-21 Raider
Northrop Grumman B-21 Raider er et amerikansk bombefly som er under utvikling av våpenprodusenten Northrop Grumman Corporation. Flyet ble avduket i Palmdale (California), California, i desember 2022.
U.S. Air Force startet innkjøpsprogrammet i juli 2014. En kontrakt ble inngått med Northrop Grumman i 2015 etter en konkurranse mellom dem og de to produsentene Boeing og Lockheed Martin i fellesskap. U.S. Air Force planlegger at minst 80-100 bombefly skal bygges til en kostnad opp mot 44-55 milliarder dollar.
Planen er at det nye flyet skal være i operativ bruk omkring 2025 med hensyn til at nåværende strategiske bombefly, 76 Boeing B-52 Stratofortress, 63 Rockwell B-1 Lancer og 20 B-2, er forholdsvis gamle, og at dermed en stor del av bombeflyflåten er i ikke-operativ stand ved hvert tidspunkt. B-21 skal erstatte B-52 og B-1.
2 Ursae Minoris
2 Ursae Minoris (2 UMi), også kjent under betegnelsene HD 5848, SAO 181 og HIP 5372, er en oransje kjempestjerne av spektralklasse K2II-III beliggende nær den nordlige himmelpolen, i en avstand av rundt 280 lysår fra jorden. Den har en tilsynelatende størrelsesklasse på 4,24 og kan skimtes med det blotte øye på en spesiell klar natthimmel. Til tross for sin Flamsteedbetegnelse befinner stjernen seg faktisk i stjernebildet Kefeus. Dette skyldes endringer som ble gjort da man tegnet opp de moderne grensene for stjernebildene. Stjernen blir derfor vanligvis kun referert til med dens katalogbetegnelser, slik som HR 285 eller HD 5848.
Stjernen beveger seg gjennom Melkeveien i en hastighet av 34,1 km/s i forhold til Solen. Den kretser rundt sentrum av galaksen i en avstand som er anslått til å være mellom 22 800 og 28 300 lysår. Vektorkomponentene for romhastigheten til 2 UMi er som følgende: [U, V, W] = [−32,3, −10,9, 1,3] km/s.
Zacotus
Zacotus er en slekt av billene i delgruppen (underfamilien) sandgravere (Broscinae) i familiegruppen løpebiller.
Utseende
En middelsstor (ca. 15 millimeter), avlang, blank, svart løpebille med noe fiolett metallisk glans. Både pronotum og dekkvingene er rundede hver for seg, slik at dyret nærmest blir timeglass-formet. Hodet er litt lengre enn bredt med noe forlengede kjever, fasettøynene ganske små. Pronotum er næremst hjerteformet, dekkvingene lett rundede med fine punktrader.
Utbredelse
Arten er utbredt i det vestlige Nord-Amerika, fra det aller sørligste Alaska i nord til California i sør, øst til det sørvestlige Montana.
Systematisk inndeling
Systematikken følger Carabidae of the World
Sny
Sny (originaltittel: Сны) er en russisk film fra 1993 regissert av Karen Sjakhnazarov og Aleksandr Borodjanskij.
Valstad
Valstad er et norsk gårdsnavn og etternavn. Per 2022 er det 464 personer i Norge som bærer etternavnet Valstad.
Drammens Skiklubb
Drammens Skiklubb av 1881 gikk inn i Ski- og Ballklubben Drafn i 1916. Klubben arrangerte fra 1883 «Drammensrennet», først fra Liakollen ved Stoppen i Lier, senere i Strøtvedtbakken. Fra 1912 var Drafn medarrangør, og etter sammenslutningen var Drafn enearrangør fram til 1965. Kong Haakon VII var gjest i bakken i 1910. Etter 1939 endret rennet karakter og ble flyttet til Drafnkollen. Drammens Skiklubb hadde et viktig medlem i Thorleif Haug, senere Norges første olympiske mester på ski.
Janne Josefsson
Jan (Janne) Christer Ragnar Josefsson (født 27. juni 1952 i Lundby i Göteborg, Västra Götalands län) er en svensk journalist som blant annet jobber i SVTs Uppdrag granskning og er den eneste som har fått Stora journalistpriset to ganger i karrieren. Han etterfulgte i 2008 Stina Lundberg Dabrowski som programleder for det direktesendte samfunnsprogrammet Debatt i SVT.
Fjærvinger
Utseende
Knøttsmå (0,3 – 1,3 mm, noen få arter opptil 2 mm), spinkelt bygde biller. Hodet er lite og rundt, ofte mer eller mindre dekket av brystskjoldet (pronotum). Fasettøynene er ganske små, hos noen arter er de mer eller mindre redusert og kan mangle helt. Antennene er vanligvis 11-leddete, ganske lange og spinkle med en svakt definert kølle, noen arter har mer tydelig kølleformede antenner. Hos de fleste artene har oversiden tydelig mikroskulptur og fine hår, og er derfor ganske matt, men det finnes også blanke arter, blant annet i slekten Ptenidium. Brystskjoldet er vanligvis forholdsvis stort og bredt. Den artsrikeste slekten, Acrotrichis, kan blant annet kjennes på at brystskjoldets bakhjørner er trukket tilbake som spisse tagger. Dekkvingene er ofte forholdsvis korte, og hos mange grupper dekker de ikke bakkroppsspissen. Punktrekker finnes ikke. Bakkroppen er foholdsvis flat. En viktig bestemmingskarakter er formen på hunnens sædbeholder (spermathek), der sæd blir lagret etter paringen. Denne er et innviklet organ med buktende ganger og kamre av ulik form, men det kan ofte være vanskelig å dissekere den ut fra bakkroppen for bestemming. Beina er korte og spinkle, føttene (tarsene) to- eller treleddete. Larvene er hvite eller gulaktige, mer eller mindre sylindriske.
Levevis
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter. Baranowskiella ehnstromi, vår minste art, er for eksempel knyttet til seljekjuke, der billene kryper rundt i porene på undersiden av kjuken. Trolig spiser de fleste artene sopp eller soppsporer. Fjærvingebillene er ofte svært tallrike i løvstrø, men fordi de er så små kreves det spesielle innsamlingsmetoder for å få tak i dem.
Kilder
Hall, W.E. 1995. Ptiliidae, Featherwing beetles i Tree of life.
Tenaska Gateway kraftverk
Tenaska Gateway kraftverk er et varmekraftverk i Rusk County i Texas i det sørlige USA. Anlegget har en installert produksjonskapasitet på 845 MW, fordelt på 3+1 gassturbiner med kogenerasjon. Operatør er energiselskapet Tenaska Energy. Utstyret er vesentlig levert av General Electric og Black & Veatch.
Kraftverket ble utbygd omkring årene 1995–2001. Brenselkilden er naturgass og råolje.
Øystein Ziener
Øystein Sagsveen Ziener (født 16. september 1957 i Vallset, død 10. november 1998) var en norsk forfatter og dikter. Siden han debuterte i 1992, skrev han en rekke bøker innen forskjellige genre, blant annet fire diktsamlinger og to billedbøker. Han arbeidet med litteraturforskning og virket som litteraturkritiker.
Han skrev for det meste på nynorsk, men også en del på bokmål.
Aleksandr Borodjanskij
Aleksandr Emmanuilovitsj Borodjanskij (Алекса́ндр Эммануи́лович Бородя́нский; født 1944) er en russisk regissør og manusforfatter.
Pseudotacocha
Pseudotacocha er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Slekten er funnet i Peru.
Johnny Galecki
John Mark «Johnny» Galecki (født 30. april 1975 i Bree i Belgia) er en amerikansk skuespiller, født i Belgia av amerikanske foreldre av polsk, irsk og italiensk herkomst. Han vokste opp i Oak Park i Illinois.
Galecki er mest kjent for nordmenn for sin rolle som Leonard Hofstadter i situasjonskomedien Big Bang Theory.
Kim Hyun-ki
Kim Hyun-ki (født 9. februar 1983 i Kang Neung, Sør-Korea) er en sørkoreansk skihopper.
Han debuterte i verdenscupen i skihopping 28. november 1999, og hans beste individuelle verdenscup-plassering er en 21.-plass i stor bakke fra 2006.
Kim deltok i Vinter-OL 1998, 2002 og i 2006. Under Vinter-OL 2010 i Vancouver i Canada deltok han i skihopp i både normalbakke og stor bakke.
Han deltok den 25. februar 2011 i Ski-VM 2011 i Oslo, i kvalifiseringen til Hopp normalbakke menn, men endte på 43.-plass og kvalifiserte seg ikke til finalen 26. februar.
Knighton (Powys)
Knighton (walisisk: Tref-y-clawdd eller Trefyclo) er en by i Powys i det sentrale Wales. Den ligger ved elven Teme, nær grensen til England; byens jernbanestasjon ligger på den andre siden av grensen i Shropshire.
Byen er kjent for at det ligger et spesielt godt bevart stykke av Offas dike der. Det går to turveier gjennom den, Offa's Dyke Path og Glyndwr's Way. Blant andre severdigheter finner man en festningsvoll, et observatorium, Europas største camera obscura og et planetarium. Observatoriet er en del av prosjektet Spaceguard UK, som leter etter asteroider som kan true jorden.
Manuel Arce y Ochotorena
Manuel Arce y Ochotorena (født 18. august 1879 i Ororbis ved Pamplona i Spania, død 16. september 1948 i Tarragona) var en av den katolske kirkes kardinaler. Han var erkebiskop av Tarragona 1944–1948.
Han ble kreert til kardinal i 1946 av pave Pius XII, med Santi Vitale, Valeria, Gervasio e Protasio som tittelkirke.
Episkopalgenealogi
Hans episkopalgenealogi er:
Maiko Nishino
Maiko Nishino-Ekeberg (født 1980 i Osaka, Japan) er en prisbelønt danser ved Nasjonalballetten.
Hun studerte ballett med Sachiyo Hashimoto og Hans Meister, før hun i 1996 begynte ved The Royal Ballet School i London. I 1999 ble hun ansatt i Nasjonalballetten og her ble hun i 2005 utnevnt til solist. Hun var Aurora i Petipas Tornerose, Mdm. de Tourvel i Grand-Maitres Farlige forbindelser, Titania i Sunds En midtsommernattsdrøm, sukkerfeen i Bjørns Nøtteknekkeren, Tatjana i Crankos Onegin og tittelrollen i Stevensons Askepott. Hun har også danset Bianca i Crancos Troll kan temmes. Av annet nevnes solopartier i Tetleys Strender, Andersens Holbergsuite, Balanchines Serenade, Agon, De fire temperamenter og Symfoni i C, Wheeldons Polyphonia og The Christening Suite, Duatos Por Vos Muero, Lightfoot Leóns Step Lightly, Sh-Boom, Softly as I Leave You, Shangri-La og Skew Whiff, Kyliáns Voluntaries, Hearts Labyrinth, Stamping Ground og Bella Figura, Welchs Maninyas, Lees Fractured Wake, Elos Cut to Drive og Brake-Green, og i Forsythes The Second Detail.
Zaireeka
Zaireeka er et musikkalbum bestående av fire CD-plater, utgitt av den amerikanske gruppen The Flaming Lips 28. oktober 1997. De fire CD-platene har lik rekkefølge og lengde på kuttene, men har forskjellig musikkinnhold. Meningen er at alle fire skal spilles samtidig på hvert sitt musikkanlegg for å danne et komplett lydbilde. Siden synkronstarten blir unøyaktig, og hver CD-spiller har små individuelle variasjoner i hastighet, kan musikkopplevelsen variere fra gang til gang.
Navnet Zaireeka er ifølge bandmedlem Wayne Coyne en kombinasjon av Zaire (tidligere afrikansk stat) og eureka (gledesrop ved oppdagelse).
Sporliste
(Gjelder alle fire CD-er)
Myspace
Myspace (stilisert som myspace og MySpace) er et sosialt nettsamfunn, med over 100 millioner registrerte brukere. Nettstedet ble opprettet i 2003 og vokste i løpet av de neste fem årene til å bli et av de mest populære nettsamfunn på internett. Fra 2008 fikk de stor konkurranse av Facebook, noe som førte til at Myspace mistet mye av sin popularitet. Myspace ble opprinnelig opprettet for å gi usignerte band muligheten til å vise seg frem og dele informasjon om fremtidige konserter. Siden ble raskt for flere enn bare musikere, og utviklet seg til å bli en ren communityside for folk som vil diskutere, blogge og vise frem bilder. I 2006 ble nettsamfunnet kjøpt opp av Rupert Murdochs medieselskap News Corporation for 580 millioner dollar.
Opprinnelig var nettstedet kun engelskspråklig, men fikk etter hvert støtte for flere språk, blant annet spansk og norsk. Myspace var lenge verdens største nettsamfunn, inntil de i 2008 ble forbigått av Facebook.
I 2011 ble Myspace solgt til Specific Media Group og Justin Timberlake for 35 millioner dollar.
I 2013 gjennomgikk Myspace en fullstendig redesign og fikk mer fokus på musikkstrømming.
Wise County gasskraftverk
Wise County gasskraftverk er et varmekraftverk i Texas i det sørlige USA. Anlegget har en installert produksjonskapasitet på 746 MW, fordelt på 2+1 gassturbiner med kogenerasjon. Operatør er energiselskapet GDF Suez. Utstyret er vesentlig levert av General Electric og Nooter.
Kraftverket ble utbygd omkring årene 2000–2004. Brenselkilden er naturgass.
Vicente Casanova y Marzol
Vicente Casanova y Marzol (født 16. april 1854 i Borja ved Tarazona i Spania, død 23. oktober 1930 i Zaragoza) var en av den katolske kirkes kardinaler. Han var erkebiskop av Granada 1925–1930.
Han ble kreert til kardinal i 1925 av pave Pius XI, med Santi Vitale, Valeria, Gervasio e Protasio som tittelkirke.
Episkopalgenealogi
Hans episkopalgenealogi er:
Gesamtkunstwerk
Gesamtkunstwerk («helhetskunstverk») er en tysk betegnelse som stammer fra filosofen Eusebius Trahndorffs verk Ästhetik oder Lehre von der Weltanschauung und Kunst (1827) og ofte blir knyttet til operakomponisten Richard Wagner.
Wagner brukte uttrykket om sitt ideal av en operafremførelse hvor ord, bilder, musikk og filosofi ble sammenføyet til én helhet. Wagner mente at i antikkens Hellas hadde disse vært forent, men hadde siden drevet fra hverandre. Han var kritisk til moderne opera som han mente la for stor vekt på musikken alene og ikke inneholdt de nødvendige dramatiske kvaliteter. Wagner la stor vekt på stemningsskapende elementer, som mørke teatre, lydeffekter og setearrangementer som fokuserte tilskuernes oppmerksomhet, for å la dem bli oppslukt av dramaet på scenen. Dette var revolusjonerende på denne tiden, men har senere blitt tatt for en selvfølge.